<https://wealthmeup.com/work-home-\u0E40\u0E1E\u0E37\u0E48\u0E2D\u0E04\u0E38\u0E13\u0E41\u0E21\u0E48-2018/#sso/blog.posting>
<http://schema.org/articleBody>
"&nbsp; ใช้แรงทำเงิน &amp; ให้เงินทำงาน กด Subscribe รอเลย&hellip; Facebook | Line | Youtube | Instagram &nbsp; คุณแม่มือใหม่หลายคนตัดสินใจลาออกจากงานประจำเพื่อมาเลี้ยงลูก ใช้เวลาอยู่กับลูกน้อยให้มากที่สุด แต่คงมีหลายคนเหมือนกันที่ยังคิดถึงการทำงานหาเงินได้ด้วยตัวเอง อยากเป็นผู้หญิงเก่งไม่อยากพึ่งกระเป๋าเงินของคุณสามีอย่างเดียว &nbsp; ถ้าใครคิดแบบนั้นไม่ต้องกังวลอีกต่อไปเพราะมีงานสนุกๆหลายอย่างที่คุณแม่สามารถทำที่บ้านหรือ Work at Home ได้อยู่กับลูกๆ สมใจและมีเงินใช้เป็นของตัวเองให้ภูมิใจเล่นๆ &nbsp; ขาย-ให้เช่าของใช้สำหรับเด็ก ใครมีลูกคงคุ้นเคยกับของใช้ของเด็กๆ ไม่ว่าจะเป็นรถเข็น ที่นั่งสำหรับเด็กในรถยนต์ เก้าอี้สำหรับเด็ก ของเล่นหรือของใช้อื่นๆ ถ้ามีของเหล่านี้เหลือใช้ก็ควรจะเอาไปขายหรือเอาไปปล่อยเช่าบ้างก็ได้ ยิ่งในยุค Sharing Economy แบบนี้ พ่อแม่หลายคนก็คงมองหาของใช้เด็กสภาพดี ราคาไม่แพงนักไปใช้ &nbsp; ว่างๆ ก็ลองสำรวจและทำลิสต์รายการของใช้เด็กที่มีอยู่ในบ้าน ซึ่งอาจได้มาเป็นของขวัญหรือซื้อมาเกิน ถ้าเช็กแล้วไม่ได้ใช้แน่ๆ ก็เอาไปขายหรือปล่อยเช่าหารายได้เข้ากระเป๋าดีกว่า &nbsp; ติวเตอร์ คุณแม่หลายคนเก่งเรื่องวิชาการและชอบถ่ายทอดความรู้ให้กับคนอื่น ก็อาจผันตัวมาเป็นติวเตอร์สอนพิเศษให้เด็กๆ ได้ตั้งแต่ชั้นประถมถึงมัธยมปลาย ยิ่งเชี่ยวชาญวิชายากๆ และสอนเก่ง รับรองว่ามีลูกศิษย์เพียบ รายได้ไหลมาเทมาแน่ๆ ที่สำคัญคือได้อยู่บ้านกับลูกรัก แถมยังได้ช่วยสอนลูกคนอื่นให้เก่งไปด้วย &nbsp; นักเขียน บล็อกเกอร์ บางคนมีพรสวรรค์เรื่องขีดๆเขียนๆ ตอนนี้ยิ่งมีช่องทางโชว์ฝีมือเยอะ อาจเริ่มจากเขียนบล็อกของตัวเองเล่าประสบการณ์เลี้ยงลูก สูตรอาหารสำหรับเด็ก เสื้อผ้าเด็ก หรือแต่งนิยายสนุกๆ ให้คนอื่นได้อ่านฟรีก่อน แต่ถ้าเขียนดี สนุก คนอ่านติดตามมากขึ้นเรื่อยๆ อาจได้ตีพิมพ์เป็นหนังสือ หรือดึงสปอนเซอร์เข้ามาสนับสนุนบล็อกก็ได้ ยิ่งคนที่มีฝีมือด้านรีวิวสินค้า บอกเลยว่าถ้าทำดีๆ ช่องทางหารายได้มาเคาะประตูบ้านแน่ๆ &nbsp; กราฟิกดีไซเนอร์ กราฟิกกลายเป็น &ldquo;ของต้องมี&rdquo; ของเว็บไซต์ต่างๆ เพราะช่วยให้คนเข้าใจเนื้อหาต่างๆ ได้ดีขึ้น ถ้าคุณแม่คนไหนมีประสบการณ์ด้านนี้อยู่แล้ว แต่ต้องลาออกมาเลี้ยงลูกก็สามารถทำงานแบบ Work at Home ได้สบายๆ แถมรายได้ก็ไม่น่าเกลียดเลย &nbsp; อาจจะเริ่มต้นด้วยการทำแพลตฟอร์ม เว็บไซต์ เพื่อโชว์ผลงานของตัวเอง และขยันมองหางานจากแหล่งต่างๆที่รับฟรีแลนซ์ หรือเพื่อนฝูงไปด้วย &nbsp; ที่ปรึกษา หลายบริษัทต้องการที่ปรึกษาที่มีความรู้ความเชี่ยวชาญในด้านต่างๆ เช่น การเงิน การตลาด ไอที งานบุคคล และอื่นๆ หากคุณแม่คนไหนเคยมีประสบการณ์การทำงานหรือความเชี่ยวชาญเหล่านี้ก็น่าจะลองหางานที่ปรึกษาแบบที่สามารถทำที่บ้านได้ เพื่อจะได้อยู่กับลูกและยังได้ใช้ทักษะความสามารถของตัวเองหาเงินอีกด้วย &nbsp; นี่เป็นแค่ส่วนหนึ่งของ &ldquo;งานทำจากบ้าน&rdquo; ที่จะช่วยให้คุณแม่ 2018 หาเงินได้ด้วยตัวเอง ไม่ต้องพึ่งเงินสามี 2018 เพียงอย่างเดียว #WealthMeUp &nbsp; &nbsp;"
<https://wealthmeup.com/work-home-%E0%B9%80%E0%B8%9E%E0%B8%B7%E0%B9%88%E0%B8%AD%E0%B8%84%E0%B8%B8%E0%B8%93%E0%B9%81%E0%B8%A1%E0%B9%88-2018/>